
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 193 

19 Αυγούστου 1998 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

260. Ίδρυση Εργαστηρίου Φιλοσοφικής Έρευνας πά¬ 
νω στο Φαντασιακό στο Τμήμα Φιλοσοφίας και 


Παιδαγωγικής της Φιλοσοφικής Σχολής του Αρι- 
στοτελείου Πανεπιστημίου Θεσσαλονίκης και 
καθορισμός του εσωτερικού του κανονισμού.... 1 

261. Ίδρυση Εργαστηρίου Γλωσσολογίας στο Τμήμα 

Φιλολογίας της Φιλοσοφικής Σχολής του 
Πανεπιστημίου Κρήτης και καθορισμός του εσω¬ 
τερικού του κανονισμού. 2 

262. Ίδρυση και καθορισμός του εσωτερικού κανονι¬ 

σμού κλινικών και εργαστηρίων της Ιατρικής 
Σχολής του Πανεπιστημίου Ιωαννίνων. 3 

263. Επανίδρυση της Ανδρώας Κοινοβιακής Ιερός Μο¬ 

νής Κοιμήσεως της Θεοτόκου (Παναγίας Μαυριω- 
τίσσης) της Ιερός Μητροπόλεως Καστοριάς. 4 


ΠΡΟΕ ΔΡΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 260 
Ίδρυση Εργαστηρίου Φιλοσοφικής Έρευνας πάνω στο 
Φαντασιακό στο Τμήμα Φιλοσοφίας και Παιδαγωγικής 
της Φιλοσοφικής Σχολής του Αριστοτελείου Πανεπι¬ 
στημίου Θεσσαλονίκης και καθορισμός του εσωτερι¬ 
κού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: 

α) του άρθρου 50 παρ. 1 και 7 παρ. 5 του ν. 1268/1982 (Α' 
87) όπως η τελευταία αυτή διάταξη τροποποιήθηκε με το 
άρθρο 48, παρ. 2 του ν. 1404/83 (Α' 173). 
β) του άρθρου 22 παρ. 3 του ν. 2362/1995 (Α’ 247) 
γ) του άρθρου 1 περιπτ. II του π.δ. 55/1996 (Α’ 48) 
δ) της απόφασης του Πρωθυπουργού και του Υπουργού 
Οικονομικών αρ. 1107147/1239/006Α/4-10-96 “Ανάθεση 
αρμοδιοτήτων Υπουργού Οικονομικών στους Υφυ¬ 
πουργούς Οικονομικών" (Β' 922). 

2) Τη γνώμη της Γενικής Συνέλευσης του Τμήματος Φιλο¬ 
σοφίας και Παιδαγωγικής (συνεδρίαση 21η/30-11-95). 


3) Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη ύψους 
200.000 δρχ. για τα λειτουργικά έξοδα του εργαστηρίου, και 
θα βαρύνει τον προϋπολογισμό του Αριστοτελείου Πανε¬ 
πιστημίου Θεσσαλονίκης (ΚΑΕ 4121), του οποίου οι εγγε¬ 
γραμμένες πιστώσεις επαρκούν. Κατά την επόμενη πενταε¬ 
τία η ανωτέρω δαπάνη εξοικονομείται από τα έσοδα του ερ¬ 
γαστηρίου κατά τα ειδικότερα προβλεπόμενα στο άρθρο 7 
του παρόντος διατάγματος, χωρίς αύξηση της κρατικής επι¬ 
χορήγησης προς το Αριστοτέλειο Πανεπιστήμιο Θεσα- 
λονίκης, (άρθρο 29 Α τουν. 1558/85-Α’ 137, όπως αυτό προ- 
σετέθη με το άρθρο 27 του ν. 2081/1992 και τροποποιήθηκε 
με το άρθρο 1 παρ. 2α του ν. 2469/97 (Α’ 38). 

4) Την αρ. 217/1998 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και Θρησκευμάτων και του Υφυπουργού Οικονομικών, α¬ 
ποφασίζουμε: 

Άρθρο 1 
Ίδρυση 

1. Ιδρύεται στο Τ μήμα Φιλοσοφίας και Παιδαγωγικής της 
Φιλοσοφικής Σχολής του Αριστοτελείου Πανεπιστημίου 
Θεσσαλονίκης, εργαστήριο με την επωνυμία “Εργαστήριο 
Φιλοσοφικής Έρευνας πάνω στο Φαντασιακό”. Το Εργα¬ 
στήριο εξυπηρετεί διδακτικές και ερευνητικές ανάγκες 
στην περιοχή της φιλοσοφίας υπό το πρίσμα του φαντα- 
σιακού. Ειδικότερα, το εργαστήριο με όχημα το φαντασια- 
κό και προοπτική τη συγκρότηση μιας θεμελιώδους φιλο¬ 
σοφικής Ανθρωπολογίας, ερευνά,μελετά και εξειδικεύεται 
στα ακόλουθα πεδία: Γνώση, Επιστήμη, Τέχνη, Πολιτική, 
Ηθική, Τεχνολογία, Πολιτισμό, Ιστορία και Κοινωνία. 

2. Το εργαστήριο εντάσσεται στον Τομέα Φιλοσοφίας. 

Άρθρο 2 

Αποστολή 

Το εργαστήριο έχει ως αποστολή: 

α. Τη κάλυψη διδακτικών και ερευνητικών αναγκών του 
Τομέα Φιλοσοφίας του Τμήματος Φιλοσοφίας και Παιδα¬ 
γωγικής στο γνωστικό αντικείμενο της Φιλοσοφίας και ό- 
λωντων επί μέρους θεματικών ενοτήτωντης καθώς και σκο¬ 
πών που αφορούν το κοινωνικό σύνολο και την παραγωγή. 
Η λειτουργία του εργαστηρίου εξυπηρετεί ειδικότερα την 
κατάρτιση και επαγγελματική επιμόρφωση των φοιτητών, 
την άσκηση των μεταπτυχικών φοιτητών και την διεξαγωγή 
έρευνας που να αποβλέπει στην προαγωγή της επιστήμης. 

β. Τη συνεργασία με ακαδημαϊκά ιδρύματα ημεδαπής και 
αλλοδαπής, ερευνητικά κέντρα, επιστημοτεχνικούς και άλ¬ 
λους σχετικούς φορείς σε περιοχές κοινού ενδιαφέροντος. 

γ. Την οργάνωση σεμιναρίων, συμποσίων, συνεδρίων, δια¬ 
λέξεων, παντοειδών παρεμφερών συναντήσεων και εκδηλώ¬ 
σεων με Έλληνες και ξένους ειδικούς, καθώς και την πραγ¬ 
ματοποίηση δημοσιεύσεων και εκδόσεων, υπό τύπον σειρών, 
βιβλίων, άρθρων και περιοδικών. 

δ. Τη χρήση των ηλεκτρονικών μέσων επικοινωνίας (ραδιο¬ 
τηλεόρασης,πολυμέσων) με δημιουργία ειδικών προγραμ¬ 
μάτων εκπομπής και διάδοσης, αυτόνομα ή σε συνεργασία. 

ε. Την παροχή υπηρεσιών κατά τα προβλεπόμενα στο προ¬ 
εδρικό διάταγμα 159/1984 (Α' 53) 

. Άρθρο 3 

Προσωπικό 

Το εργαστήριο στελεχώνεται από μέλη Διδακτικού Ερευ¬ 
νητικού Προσωπικού (ΔΕΠ) του Τομέα Φιλοσοφίας του Τμή¬ 
ματος Φιλοσοφίας και Παιδαγωγικής που το γνωστικό αντι¬ 
κείμενο της θέσης τους, εμπίπτει στα ερευνητικά ενδιαφέρο¬ 
ντα του εργαστηρίου, από μέλη του Ειδικού Διοικητικού-Τε- 
χνικού Προσωπικού ΕΔΤΠ καθώς και από μέλη του λοιπού ε¬ 
πιστημονικού προσωπικού που τοποθετούνται σ’ αυτό με τη 
διαδικασία του άρθρου 4παρ.1 (δ)του ν.2083/92 (Α’ 159). 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος του Διδακτικού 
Ερευνητικού Προσωπικού (Δ.Ε.Π.) του Τομέα Φιλοσοφίας του 
Τμήματος Φιλοσοφίας και Παιδαγωγικής, που ορίζεται με τη 
διαδικασία του άρθρου 28παρ.22του ν. 2083/92 (Α’ 159). 

2. Ο διευθυντής έχει τις αρμοδιότητες που ορίζονται στο 
άρθρο 7 του ν. 1268/1982 μεταξύ των οποίων περιλαμβάνο¬ 
νται: ο συντονισμός του διδακτικού (προπτυχιακού-μεταπτυ- 
χιακού) και ερευνητικού έργου του εργαστηρίου, η κατάρτι¬ 
ση και υποβολή στη Γενική Συνέλευση του Τομέα Φιλοσοφίας 
και στη Γενική Συνέλευση του Τμήματος Φιλοσοφίας και 
Παιδαγωγικής του ετήσιου προγράμματος λειτουργίας του 
εργαστηρίου και η μέριμνα για την τήρησή του, η μέριμνα για 
τη στελέχωση, την οικονομική διαχείριση και την κατανομή 
των χώρων του εργαστηρίου, ο ορισμός των υπευθύνων για 
τα αναλώσιμα υλικά και του κινητού εξοπλισμού και η υπο¬ 
γραφή κάθε εξερχομένου του εργαστηρίου εγγράφου. 

Άρθρο 5 
Λειτουργία 

1. Το εργαστήριο λειτουργεί κατά τις εργάσιμες ημέρες και 
ώρες, σύμφωνα με τον κανονισμό του πανεπιστημίου. Το ω¬ 
ράριο εργασίας του προσωπικού είναι αυτό που προβλέπεται 
για κάθε κατηγορία, σύμφωνα με τον εσωτερικό κανονισμό 
λειτουργίας του Πανεπιστημίου. 

2.0 διευθυντής ενημερώνεται πριν από την διεξαγωγή κά¬ 
θε εργασίας, που γίνεται στο εργαστήριο, στα πλαίσια ερευ¬ 
νητικού προγράμματος ή άλλου έργου, που έχει αποφασι- 
στεί από τη Γενική Συνέλευση του Τομέα Φιλοσοφίας ή του 
Τμήματος Φιλοσοφίας και Παιδαγωγικής και καθορίζει μέσα 
στα πλαίσια της αποστολής του εργαστηρίου τις προτεραι- 
τότητες στην χρησιμοποίηση οργάνων και χώρων, σε περί¬ 
πτωση που δεν υπάρχει σχετική απόφαση από τα παραπάνω 
συλλογικά όργανα. 

3.0 διευθυντής έχει την ευθύνη για την εν γένει λειτουργία 
του εργαστηρίου, την χρησιμοποίηση οργάνων και υλικών 
που ανήκουν σ' αυτό, την παραμονή των εργαζομένων (προ¬ 
σωπικού, φοιτητών, επισκεπτών), στους χώρους όπου τη¬ 


ρούνται ειδικοί κανόνες ασφάλειας που αποσκοπούν στην 
προφύλαξη της υγείας και αρτιμέλειας των εργαζομένων, κα¬ 
θώς και στην προστασία των οργάνων και εγκαταστάσεων 
του από βλάβες. 

4. Η χρησιμοποίηση ειδικών οργάνων του εργαστηρίου, επι¬ 
τρέπεται μόνο στο προσωπικό του εργαστηρίου ή άλλους ε¬ 
ρευνητές που έχουν ειδική επί των οργάνων αυτών, εκπαίδευ¬ 
ση και εξουσιοδότηση. Κινητά όργανα και σκεύη τα οποία πα- 
ραδίδονται για την διεξαγωγή εργασιών, επιστρέφονται μετά 
τη χρησιμοποίησή τους, στην κατάσταση που είχανπαραδοθεί. 

5. Με εισήγηση του διευθυντή στα αρμόδια όργανα του ι¬ 
δρύματος, είναι δυνατή η πρόσληψη επιστημόνων σε τομείς 
σχετικούς με τις διδακτικές και ερευνητικές δραστηριότητες 
του εργαστηρίου, σύμφωνα με τις διατάξεις του άρθρου 18 
του ν. 1268/82 και του άρθρου 5 του π.δ.407/1980 (Α’ 112).. 

Άρθρο 6 
Εγκατάσταση 

Το εργαστήριο εγκαθίσταται σε χώρους του πανεπιστημί¬ 
ου στους οποίους εκτελούνται δραστηριότητες συναφείς με 
την αποστολή του, συμπεριλαμβανομένων και των ειδικών ε¬ 
γκαταστάσεων με τον τεχνικό εξοπλισμό, για τη διενέργεια 
των ερευνητικών προγραμμάτων του. Χώρος θεωρείται ακό¬ 
μη, το γραφείο του Διευθυντή, καθώς και κάθε άλλος χώρος 
που ειδικά διατίθεται για τη λειτουργία του. 

Στο χώρο εγκατάστασης, υπάρχει πινακίδα με τον τίτλο του 
εργαστηρίου. 

Άρθρο 7 
Έσοδα 

Τα έσοδα του εργαστηρίου προέρχονται από: 
α. Την εκτέλεση ερευνητικών προγραμμάτων που πραγμα¬ 
τοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών ή εν γένει επιστημονικών προϊό¬ 
ντων. 

γ. Την παροχή υπηρεσιών σύμφωνα με το άρθρο 3 παρ.3 
τουπ.δ. 159/1984(Α’53). 

δ. Τις πιστώσεις που διατίθενται από το Τμήμα Φιλοσοφίας 
και Παιδαγωγικής με τη διαδικασία του άρθρου 4 παρ. 1 (ε’) 
τουν. 2083/1992 (Ά159). 

ε. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά ή 
φυσικά πρόσωπα και 

στ. Τις κληρονομιές, δωρεές και κληροδοσίες που καταλεί- 
πονται στο πανεπιστήμιο για τους σκοπούςτου εργαστηρίου. 

Άρθρο 8 

Τηρούμενα βιβλία 

Για τις ανάγκες του εργαστηρίου, τηρούνται τα ακόλουθα 
βιβλία και στοιχεία: 

-Βιβλίο πρωτοκόλλου, 

-Βιβλίο περιουσιακών στοιχείων 
-Φάκελλος οικονομικών στοιχείων για κάθε έτος 
-Κατάλογος επιστημονικών βιβλίων, περιοδικών και οργάνων 
-Αρχείο ερευνητικών προγραμμάτων 
Στον Υπουργό Εθνικής Παιδείας και Θρησκευμάτων, ανα¬ 
θέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 4 Αυγούστου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 261 
Ίδρυση Εργαστηρίου Γλωσσολογίας στο Τμήμα Φιλολο¬ 
γίας της Φιλοσοφικής Σχολήςτου Πανεπιστημίου Κρή¬ 
της και καθορισμός του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: 

α)του άρθρου 50παρ. 1 και 7 παρ. 5 του ν. 1268/1982 (Α’ 
87) όπως η τελευταία αυτή διάταξη τροποποιήθηκε με το 
άρθρο 48, παρ. 2 του ν. 1404/83 (Α’ 173). 
β) του άρθρου 22 παρ. 3 του ν. 2362/1995 (Α’ 247) 
γ) του άρθρου 1 περιπτ. II του π.δ. 55/1996 (Α’ 48) 
δ) της απόφασης του Πρωθυπουργού και του Υπουργού 
Οικονομικών αρ. 1107147/1239/006Α/4-10-96 “Ανάθεση 
αρμοδιοτήτων Υπουργού Οικονομικών στους Υφυ¬ 
πουργούς Οικονομικών” (Β’ 922). 

2) Τη γνώμη της Γενικής Συνέλευσης του Τμήματος Φιλο¬ 
λογίας του Πανεπιστημίου Κρήτης (συνεδρίαση 19-3-1997) 

3) Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη ύ¬ 
ψους 500.000 δρχ. η οποία κατά το τρέχον έτος περιορίζε¬ 
ται στο ποσό των 165.000 δρχ. και θα βαρύνει τον προϋπο¬ 
λογισμό του Πανεπιστημίου Κρήτης (ΚΑΕ4121)του οποίου 
οι εγγεγραμμένες πιστώσεις επαρκούν. Κατά την επόμενη 
πενταετία, η ανωτέρω δαπάνη εξοικονομείται από τα έσοδα 
του εργαστηρίου κατά τα ειδικότερα προβλεπόμενα στο 
άρθρο 7 του παρόντος διατάγματος χωρίς αύξηση της κρα¬ 
τικής επιχορήγησης προς το Πανεπιστήμιο Κρήτης, για τα 
λειτουργικάέξοδατου ιδρυομένου Εργαστηρίου (άρθρο 29 
Α του ν. 1558/85-Α' 137, όπως αυτό προσετέθη με το άρθρο 
27 τουν.2081/1992 -Α' 154 και τροποποιήθηκε με το άρθρο 
1 παρ. 2α του ν. 2469/97 Α' 38. 

4) Την αρ. 115/1998 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και Θρησκευμάτων και του Υφυπουργού Οικονομικών, απο¬ 
φασίζουμε: 

Άρθρο 1 

Ίδρυση - Αντικείμενο 

Ιδρύεται στο Τμήμα Φιλολογίας της Φιλοσοφικής Σχολής 
του Πανεπιστημίου Κρήτης, εργαστήριο Γλωσσολογίας το 
οποίο εξυπηρετεί διδακτικές και ερευνητικές ανάγκες στα 
αντικείμενα της θεωρητικής και εφαρμοσμένης γλωσσολο¬ 
γίας. Το εργαστήριο ανήκει στον Τομέα Γλωσσολογίας. 

Άρθρο 2 
Αποστολή 

Το εργαστήριο Γλωσσολογίας έχει ως αποστολή : 
α. Τις εφαρμογές της τεχνολογίας για την διεξαγωγή και 
ανάπτυξη της έρευνας σε θέματα που εμπίπτουν στο ευρύ¬ 
τερο γνωστικό αντικείμενο της γλωσσολογίας. 

β. Την υποστήριξη/συμπλήρωση των ερευνητικών και δι¬ 
δακτικών δραστηριοτήτων του μεταπτυχιακού και προπτυ¬ 
χιακού προγράμματος σπουδών του Τμήματος Φιλολογίας, 
σε θέματα που εμπίπτουν στο ευρύτερο γνωστικό αντικεί¬ 
μενο της γλωσσολογίας (θεωρητικής και εφαρμοσμένης). 

γ. Την διδακτική της Νέας Ελληνικής ως μητρικής και ξέ¬ 
νης γλώσσας. 

δ. Την ανάπτυξη ερευνητικών προγραμμάτων για μετα¬ 
πτυχιακούς φοιτητές στα πλαίσια των γνωστικών αντικειμέ¬ 
νων του Εργαστηρίου. 


ε. Την επιδίωξη συνεργασίας στον τομέα της έρευνας με 
μέλη άλλων Ανωτάτων Εκπαιδευτικών και Ερευνητικών 
Ιδρυμάτων. 

στ. Τη συνεργασία κάθε μορφής και σε πνεύμα αμοιβαιό¬ 
τητας με ελληνικά και ξένα κέντρα ερευνών και ακαδημαϊκά 
ιδρύματα που έχουν συναφείς στόχους. 

ζ. Την οργάνωση σεμιναρίων, συνεδρίων, διαλέξεων κα¬ 
θώς και την μετάκληση προσωπικοτήτων και επιστημόνων, 
των οποίων η ειδικότητα είναι συναφής με τα γνωστικά αντι¬ 
κείμενα του Εργαστηρίου. 

η. Τηνπαροχή υπηρεσιών κατάταπροβλεπόμενα στο π.δ. 
159/1984 (Α’53). 

Άρθρο 3 
Προσωπικό 

Το εργαστήριο στελεχώνεται από μέλη ΔΕΠ του Τμήματος 
Φιλολογίας που το γνωστικό αντικείμενο της θέσης τους, ε¬ 
μπίπτει στα ερευνητικά ενδιαφέροντα του εργαστηρίου, από 
μέλη του ΕΔΤΠ καθώς και από μέλη του λοιπού επιστημονι¬ 
κού προσωπικού που τοποθετούνται σ’αυτό με τη διαδικασία 
του άρθρου 4 παρ. 1 (δ) του ν. 2083/1992 (Α’ 159). 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος του Διδακτικού 
Ερευνητικού Προσωπικού (Δ.Ε.Π.) του Τμήματος 
Φιλολογίας, που ορίζεται με τη διαδικασία του άρθρου 28 
παρ.22 του ν. 2083/92 (Α’ 159). 

2. Ο διευθυντής έχει τις αρμοδιότητες που ορίζει το άρ¬ 
θρο 7 του ν. 1268/1982 (Α 87) μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακού-με- 
ταπτυχιακού) και ερευνητικού έργου του εργαστηρίου, η 
κατάρτιση και υποβολή στη Γενική Συνέλευση του Τομέα 
του ετήσιου προγράμματος λειτουργίας του εργαστηρίου 
και η μέριμνα για την τήρησή του, η μέριμνα για τη στελέ- 
χωση του εργαστηρίου, με το αναγκαίο προσωπικό, η μέρι¬ 
μνα για την οικονομική διαχείριση των εσόδων του εργα¬ 
στηρίου, η μέριμνα για την κατανομή των χώρων του εργα¬ 
στηρίου , ο ορισμός των υπευθύνων για τα αναλώσιμα υλικά 
και του κινητού εξοπλισμού, η υπογραφή κάθε εγγράφου 
και γενικά η ευθύνη γιατην ομαλή και απρόσκοπτη λειτουρ¬ 
γία του εργαστηρίου. 

Άρθρο 5 
Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του πανεπιστημίου. 

Το ωράριο εργασίας του προσωπικού είναι αυτό που προ- 
βλέπεται για κάθε κατηγορία, σύμφωνα με τον εσωτερικό 
κανονισμό λειτουργίας του Πανεπιστημίου. 

2. Ο διευθυντής ενημερώνεται πριν από την διεξαγωγή 
κάθε εργασίας, που γίνεται στο εργαστήριο, στα πλαίσια ε¬ 
ρευνητικού προγράμματος ή άλλου έργου, που έχει απΟ-'"-^ 
φασιστεί και καθορίζει μέσα στα πλαίσια της αποστολής 
του εργαστηρίου τις προτεραιτότητες στην χρησιμοποίησή 
οργάνων και χώρων, σε περίπτωση που δεν υπάρχει σχετι¬ 
κή απόφαση. 

3.0 διευθυντής έχει την ευθύνη για την εν γένει λειτου ργία 
του εργαστηρίου, την χρησιμοποίηση οργάνων και υλικών 
που ανήκουν σ’ αυτό, και την παραμονή των εργαζομένων 
(προσωπικού, φοιτητών, επισκεπτών), στους χώρους του. 

4. Η χρησιμοποίηση των οργάνων του εργαστηρίου, επι¬ 
τρέπεται στο προσωπικό και τους ερευνητές που έχουν ει¬ 
δική επί των οργάνων αυτών, εκπαίδευση και εξουσιοδότη- 

ση. Κινητά όργανα και σκεύη τα οποία παραδίδονται για την 
διεξαγωγή εργασιών, επιστρέφονται μετά τη χρησιμοποίησή 
τους, στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργανα του ι¬ 
δρύματος, είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου. 

Άρθρο 6 
Εγκατάσταση 

Το εργαστήριο εγκαθίσταται σε χώρους του πανεπιστη¬ 
μίου. Χώροι του Εργαστηρίου είναι εκείνοι στους οποίους 
εκτελούνται δραστηριότητες συναφείς με την αποστολή 
του, συμπεριλαμβανομένων και των ειδικών εγκαταστάσε¬ 
ων με τον τεχνικό εξοπλισμό, για τη διενέργεια των ερευ¬ 
νητικών προγραμμάτων. Χώροι θεωρούνται επίσης το γρα¬ 
φείο του διευθυντή, καθώς και κάθε άλλος χώρος που δια¬ 
τίθεται για τη λειτουργία του. Στους χώρους εγκατάστα¬ 
σης, υπάρχει πινακίδα με τον τίτλο του του εργαστηρίου. 

Άρθρο 7 
Έσοδα 

Τα έσοδα του εργαστηρίου προέρχονται από: 
α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ.3 
τουπ.δ. 159/1984(Α'53). 

δ. Τις πιστώσεις που διατίθενται από το Τμήμα Φιλο¬ 
λογίας με τη διαδικασία του άρθρου 4 παρ. ι(ε)του ν. 
2083/1992 (Α 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
στ. Τις κληρονομιές, τις δωρεές και κληροδοσίες που κα- 
ταλείπονται στο πανεπιστήμιο για τους σκοπούς του εργα¬ 
στηρίου. 

Άρθρο 8 

Τηρούμενα βιβλία 

1. Για τις ανάγκες του εργαστηρίου, τηρούνται τα ακό¬ 
λουθα βιβλία και στοιχεία: 

-Βιβλίο πρωτοκόλλου, 

-Βιβλίο περιουσιακών στοιχείων 
-Φάκελλος οικονομικών στοιχείων για κάθε έτος 
-Κατάλογος επιστημονικών βιβλίων, περιοδικών και ορ¬ 
γάνων 

-Αρχείο ερευνητικών προγραμμάτων 

2. Με απόφαση του διευθυντή μπορεί να τηρείται ακόμα 
κάθε άλλο βιβλίο ή στοιχεία που προβλέπεται από την ι- 
σχύουσα νομοθεσία, ή κρίνεται απαραίτητο για το Εργα¬ 
στήριο. 

Στον Υπουργό Εθνικής Παιδείας και Θρησκευμάτων, α¬ 
ναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 4 Αυγούστου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 262 
Ίδρυση και καθορισμός του εσωτερικού κανονισμού κλι¬ 
νικών και εργαστηρίων της Ιατρικής Σχολής του 
Πανεπιστημίου Ιωαννίνων”. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των άρθρων 50 παρ.1 και 7 παρ.5 του 
ν.1268/1982 Τιατη δομή και λειτουργία των Α.Ε.Ι." (Α’ 87) ό¬ 
πως η τελευταία αυτή διάταξη τροποποιήθηκε με το άρθρο 
48 παρ.2 του ν.1404/1983 "Δομή και λειτουργία των Τ.Ε.Ι.” 
(Α’ 173), 

β) του άρθρου 1 περ. ιιτου Π.Δ. 55/1996 (Α’ 48). 

2. Τη γνώμη της Γ ενικής Συνέλευσης της Ιατρικής Σχολής 
του Πανεπιστημίου Ιωαννίνων (συνεδριάσεις 300α/ 
21.5.1996, 317α/25.2.1997,320α/1.4.1997,329α/24.6.1997) 
και333α/11.11.1997). 

3. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βάρος 
του κρατικού προϋπολογισμού (άρθρο 29Α του Ν.1558/ 
1985, όπως αυτό προστέθηκε με το άρθρο 27 του Ν.2081/ 
1992-Α’ 154καιτροποποιήθηκεμετοάρθρο 1 παρ.2(α)του 
Ν.2469/ 1997-Α’ 38). 

4. Την 246/1998 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Άρθρο 1 

Ίδρυση 

1. Ιδρύονται στην Ιατρική Σχολή του Πανεπιστημίου Ιωαννί¬ 
νων: α) Αιματολογική Κλινική, η οποία εξυπηρετεί διδακτικές, 
ερευνητικές και νοσηλευτικές ανάγκες στα επιστημονικά α¬ 
ντικείμενα των αιματολογικών παθήσεων και β) Εργαστήριο 
Ιατροδικαστικής και Τοξικολογίας, το οποίο εξυπηρετεί δι¬ 
δακτικές, ερευνητικές και κοινωνικές ανάγκες στα επιστημο¬ 
νικά αντικείμενα της Ιατροδικαστικής και Τοξικολογίας. 

Άρθρο 2 

Επιστημονικό αντικείμενο 

Το επιστημονικό αντικείμενο των υφισταμένων κλινικών 
και εργαστηρίων, σύμφωνα με τις διατάξεις του ν.641/1977 
(Α' 200), των π.δ. 505/1978 (Α' 108), 558/1979 (Α’ 178) και 
392/1991 (Α’ 140), των κοινών υπουργικών αποφάσεων 
Α3β/οικ. 12799/1989 (Β’ 685), Α3β/οικ. 12.800/ 1989 (Β’ 635), 
καθώς και των ιδρυομένων με το προηγούμενο άρθρο, ορί¬ 
ζεται ως ακολούθως: 

Α. ΚΛΙΝΙΚΕΣ 

α) Η Παθολογική Κλινική, έχει ως αντικείμενο δραστηριό¬ 
τητας τη διάγνωση, τη συντηρητική θεραπεία, την πρόληψη 
και την αποκατάσταση των παθήσεων των εσωτερικών ορ¬ 
γάνων του σώματος. Η κλινική απαρτίζεται από τις ειδικές 
μονάδες: Λοιμωδών Νόσων, Εντατικής Θεραπείας, Ενδοκρι¬ 
νολογίας, Γεροντολογίας, Διαταραχών Μεταβολισμού Λιπι¬ 
δίων, Αυξημένης Φροντίδας, Ανοσοκατασταλμένων Ασθε¬ 
νών Ειδικών Λοιμώξεων, Εφαρμοσμένης Φαρμακολογίας 
και του Ερευνητικού Εργαστηρίου Ανοσολογίας. 

β) Η Καρδιολογική Κλινική, έχει ως αντικείμενο δραστηριό¬ 
τητας τη διάγνωση, τη συντηρητική και επεμβατική μη χει¬ 
ρουργική θεραπεία, την πρόληψη και την αποκατάσταση των 
παθήσεωντου καρδιαγγειακού συστήματος. Η κλινική απαρ¬ 
τίζεται από τις ειδικές μονάδες: Στεφανιαίων Νόσων - Εντατι¬ 
κής Θεραπείας, Αιμοδυναμικής Κοπώσεως (Εργαστήριο και 

Ιατρείο), Υπερηχοκαρδιογραφημάτων (Εργαστήριο και Ια¬ 
τρείο) Αρρυθμιών και ΗοΙΙβτ (Εργαστήριο και Ιατρείο), 
Συγγενών Καρδιοπαθειών, Πρόληψης Στεφανιαίας Νόσου 
και Καρδιακής Ανεπάρκειας. 

γ) Η Γαστρεντερολογική Κλινική, έχει ως αντικείμενο δρα¬ 
στηριότητας τη διάγνωση, τη συντηρητική θεραπεία, την 
πρόλη ψη και την αποκατάσταση των παθήσεων του γαστρε- 
ντερολογικού σωλήνα (οισοφάγου, στομάχου, λεπτού και 
παχέως εντέρου), του ήπατος, των χοληφόρων και του πα- 
γκρέατος. Η κλινική απαρτίζεται από τις ειδικές μονάδες: 
Γαστροσκοπήσεων, Κωλονοσκοπήσεων, Λειτουργικών 
Δοκιμασιών, Ενδοσκοπήσεων Χοληφόρων και Παγκρεα- 
τικού Πόρου (Ε.Η.Ο.Ρ.), Μανομετρίας και Ηλεκτρομυογρα- 
φίας Πεπτικού Σωλήνα, Νοσημάτων Ήπατος, Φλεγμο¬ 
νώδους Πάθησης Εντέρων και το Γαστρεντερολογικό Ερευ¬ 
νητικό Εργαστήριο. 

δ) Η Πνευμονολογική Κλινική, έχει ως αντικείμενο δραστη¬ 
ριότητας τη διάγνωση, τη συντηρητική θεραπεία, την πρό¬ 
ληψη και την αποκατάσταση τωνπαθήσεωντου αναπνευστι¬ 
κού συστήματος. Η κλινική απαρτίζεται από τις ειδικές μο¬ 
νάδες: Βρογχοσκοπήσεων, Πνευμονικών Δοκιμασιών, Αντι- 
καπνιστικής Αγωγής και Αυξημένης Φροντίδας. 

ε) Η Νεφρολογική Κλινική, έχει ως αντικείμενο δραστηριό¬ 
τητας τη διάγνωση και θεραπεία των νεφρικών μη χειρουρ¬ 
γικών παθήσεων (π.χ. σπειραματονεφρίτιδες), την διάγνωση 
και θεραπεία παθήσεων που προκαλούνται από δυσλειτουρ¬ 
γία των νεφρών (π.χ. υπέρταση), την υποστήριξη των ασθε¬ 
νών με οξεία νεφρική ανεπάρκεια ή τελικό στάδιο χρόνιας 
νεφρικής ανεπάρκειας με εξωνεφρική κάθαρση (αιμοκά¬ 
θαρση, περιτοναϊκή κάθαρση) και την κατάλληλη προετοι¬ 
μασία των ασθενών με χρόνια νεφρική ανεπάρκεια για νε¬ 
φρική μεταμόσχευση, παρακολούθηση των μεταμοσχευμέ- 
νων ατόμων και αντιμετώπιση των κλινικών προβλημάτων 
τους. Η κλινική απαρτίζεται από τις ειδικές μονάδες: Τεχνη¬ 
τού Νεφρού, Συνεχούς Φορητής Περιτοναϊκής Κάθαρσης 
και Πλασμαφαίρεσης. 

στ) Η Ογκολογική Κλινική, έχει ως αντικείμενο δραστηριό¬ 
τητας τη διάγνωση αλλά κυρίως την θεραπευτική αντιμετώ¬ 
πιση ασθενών με καρκίνο. Στην θεραπευτική αντιμετώπιση 
περιλαμβάνονται οι μέθοδοι της χημειοθεραπείας, ορμονο¬ 
θεραπείας και ανοσοθεραπείας καθώς και η ανακουφιστική 
- υποστηρικτική θεραπεία των ανεπιθυμήτων ενεργειών των 
φαρμάκων, του πόνου, της αποκατάστασης και του τελικού 
σταδίου των ασθενών. Η κλινική απαρτίζεται από τις ειδικές 
μονάδες: Χημειοθεραπείας και της κατ’ Οίκον Νοσηλείας. 

ζ) Η Δερματολογική Κλινική, έχει ως αντικείμενο δραστη¬ 
ριότητας την παροχή περίθαλψης και νοσηλείας σε ασθε¬ 
νείς με νοσήματα του δέρματος, των βλεννογόνων, των τρι¬ 
χών, των νυχιών, των ιδρωτοποιών και σμηγματογόνων αδέ¬ 
νων καθώς και σε ασθενείς με σεξουαλικούς μεταδιδόμενα 
νοσήματα (αφροδίσια νοσήματα). Η περίθαλψη συνίσταται 
στην κλινική διάγνωση, στην παρακλινική και εργαστηριακή 
διερεύνηση και στη θεραπεία των παραπάνω νοσημάτων. Η 
κλινική απαρτίζεται από τις ειδικές μονάδες: Φυσιολογίας 
και Φαρμακολογίας του Δέρματος, Ειδικών Θεραπειών, Μι- 
κροεπεμβάσεων και Ημερήσιας Νοσηλείας, Δερματικών 
Δοκιμασιών, Φωτοβιολογίας και Εφαρμογής ΡυνΑ και υνΒ, 
Επιδημιολογίας Δερματικών Νοσημάτων, Ανοσοδερματο- 
λογική, Ογκολογίας Δέρματος, Αγγειολογίας Δέρματος και 
Γενοδερματοπαθειών. 

η) Η Παιδιατρική Κλινική, έχει ως αντικείμενο δραστηριό¬ 
τητας την παροχή περίθαλψης και νοσηλείας βρεφών και 
παιδιών έως ηλικίας 16 ετών με όλο το φάσμα των παθολο¬ 
γικών παθήσεων. Η περίθαλψη συνίσταται στην κλινική διά¬ 
γνωση, στην παρακλινική και εργαστηριακή διερεύνηση, 
στη θεραπεία, πρόληψη και αποκατάσταση όλων των παιδι¬ 


κών νοσημάτων. Η κλινική απαρτίζεται από τις ειδικές μονά¬ 
δες: Αναπνευστικών Νοσημάτων - Αλλεργιολογίας, Αυξημέ¬ 
νης Φροντίδας (Μ.Α.Φ.), Γαστρεντερολογίας. 

θ) Η Παιδονεφρολογική Κλινική, έχει ως αντικείμενο δρα¬ 
στηριότητας την παροχή περίθαλψης και νοσηλείας σε βρέ¬ 
φη και παιδιά, έως την ηλικία 16 ετών, με κληρονομικά και ε¬ 
πίκτητα νοσήματα των νεφρών και του κατωτέρου ουροποι¬ 
ητικού συστήματος, με κολλαγόνους και συστηματικές νό¬ 
σους που προσβάλουν τους νεφρούς με οξεία και χρόνια νε¬ 
φρική ανεπάρκεια, με μεταμόσχευση νεφρού, υπέρταση και 
ηλεκτρολυτικές διαταραχές. Η περίθαλψη συνίσταται στην 
κλινική διάγνωση, στην παρακλινική και εργαστηριακή διε- 
ρεύνηση, στην θεραπεία, πρόληψη και αποκατάσταση των 
παραπάνω νοσημάτων. Η κλινική απαρτίζεται από τις ειδικές 
μονάδες: Περιτοναϊκής Κάθαρσης και Υπερλιπιδαιμίας. 

ι) Η Νεογνολογική Κλινική, έχει ως αντικείμενο δραστηριό¬ 
τητας τη διάγνωση, την εντατική θεραπεία προώρων και τε- 
λειόμηνων νεογνών με σοβαρές λοιμώξεις και άλλα βαρειά 
νοσήματα διαγνωστικής και θεραπευτικής βοήθειας κατά τη 
διάρκεια της ανάπτυξής τους μέχρι σχολικής ηλικίας. Επίσης 
έχει ως αντικείμενο δραστηριότητας τη διάγνωση, τη συντη¬ 
ρητική θεραπεία, την πρόληψη και την αποκατάσταση των 
παθήσεων των νεογνών Β’ τάξης, ως επίσης και των νεογνών 
που νοσηλεύονται στη Μαιευτική Κλινική. Η κλινική συγκρο¬ 
τείται από τις ειδικές μονάδες: Εντατικής Νοσηλείας Νεο¬ 
γνών, Φροντίδας Πρόωρων και Νεογνών Β’ Τάξης και Αυξη¬ 
μένης Φροντίδας (Μ.Α.Φ.) για βρέφη μέχρι έξι (6) μηνών. 

ια) Η Ψυχιατρική Κλινική, έχει ως αντικείμενο δραστηριό¬ 
τητας τη διάγνωση, τη θεραπεία, την πρόγνωση και αποκα¬ 
τάσταση των ψυχικών παθήσεων και τη θεραπεία και αποκα¬ 
τάσταση των εξηρτημένων ατόμων. Η κλινική απαρτίζεται α¬ 
πό τις ειδικές μονάδες: Ενηλίκων, Ψυχογηριατρικής, Αλκοο¬ 
λικής Αποτοξίνωσης, Κοινωνικής Ψυχιατρικής και Επανέ¬ 
νταξης, Εργοθεραπείας, Διασυνδετικής - Συμβουλευτικής 
Ψυχιατρικής, Ψυχολογικού - Ψυχοφυσιολογικού Εργαστη¬ 
ρίου, Παιδοψυχιατρικής, Ψυχοογκολογίας, Κέντρο Προε- 
παγγελματικής Αποκατάστασης, Κέντρο Ψυχικής Υγείας και 
Ψυχιατρικό Οικοτροφείο. 

ιβ) Η Νευροχειρουργική Κλινική, έχει ως αντικείμενο δρα¬ 
στηριότητας την παροχή περίθαλψης και νοσηλείας σε α¬ 
σθενείς με νοσήματα εγκεφάλου, νωτιαίου μυελού, περιφε- 
ρειακώννεύρων, αυτονόμου κεντρικού συστήματος, των αγ¬ 
γείων του νευρικού συστήματος και των υποστηρικτικών ι¬ 
στών (εγκεφαλικού κρανίου και σπονδυλικής στήλης). Η πε¬ 
ρίθαλψη συνίσταται στην κλινική διάγνωση, στην παρακλινι- 
κή και εργαστηριακή διερεύνηση και στη θεραπεία των 
παραπάνω νοσημάτων. Η κλινική συγκροτείται από τις ειδι¬ 
κές μονάδες: Εγκεφαλογραφίας (Εργαστήριο), Νευροφυ- 
σιολογίας και Ηλεκτρομυογραφίας, Νευροεντατικής Θερα¬ 
πείας (Νευροεντατική), Παιδιατρικής Νευροχειρουργικής, 
Λειτουργικής Νευροχειρουργικής και Κλινικής Πόνου, 
Παθήσεων Σπονδυλικής Στήλης και Νωτιαίου Μυελού, Νευ- 
ροογκολογίας, Παθήσεων Περιφερικών Νεύρων και Αγγειο- 
εγκεφαλικών Επεισοδίων. 

ιγ) Η Οφθαλμολογική Κλινική, έχει ως αντικείμενο δραστη¬ 
ριότητας τη διάγνωση, τη συντηρητική και χειρουργική θερα¬ 
πεία, την πρόληψη και την αποκατάσταση των παθήσεων του 
οργάνου της όρασης. Η κλινική συγκροτείται από τις ειδικές 
μονάδες: Παθήσεων Βυθού Οφθαλμών, Γλαυκώματος, Ορθο- 
οπτικής, Νευροοφθαλμολογίας και Πειραματικής Οφθαλ¬ 
μολογίας με τα τμήματα αυτής Κερστοειδούς και Προσθίου 
Ημιμορίου του Οφθαλμού, Αμφιβληστροειδούς και Οπίσθιου 
Ημιμορίου του Οφθαλμού και Μεταμοσχεύσεων. 

ιδ) Η Ουρολογική Κλινική, έχει ως αντικείμενο δραστηριό¬ 
τητας τη διάγνωση, τη συντηρητική και χειρουργική θερα- 

πεία, την πρόληψη και αποκατάσταση των παθήσεων των 
ουροποιητικών οργάνων και των παθήσεων των ανδρικών 
γεννητικών οργάνων. Η κλινική συγκροτείται από τις ειδικές 
μονάδες: Ενδοσκοπήσεων, Μη Επεμβατικής Ουρολογίας, 
Ανδρολογίας, Φυσιοπαθολογίας του Ουροποιητικού Συστή¬ 
ματος και Ανάλυσης Λίθων με Φασματομετρία (Εργαστήριο) 
και Αιμοδυναμικό Εργαστήριο Μελέτης της Ανδρικής Ανικα¬ 
νότητας. 

ιε) Η Ωτορινολαρυγγολογική Κλινική, έχει ως αντικείμενο 
δραστηριότητας τη διάγνωση, τη συντηρητική και χειρουρ¬ 
γική θεραπεία, την πρόληψη και αποκατάσταση των παθή¬ 
σεων της ακοής και της ισορροπίας, της ρινός και του λά- 
ρυγγος. Η κλινική συγκροτείται από τις ειδικές μονάδες: 
Αλλεργίας-Ανοσολογίας Ωτορινολαρυγγολογικών Παθή¬ 
σεων, (όπως αλλεργικής ρινίτιδας - παραρρινοκολπίτιδας - 
ορώδους ωτίτιδας) και Κοχλιακών Εμφυτευμάτων. 

ιστ) Η Ορθοπεδική Κλινική, έχει ως αντικείμενο δραστη¬ 
ριότητας τη διάγνωση, τη συντηρητική και χειρουργική θε¬ 
ραπεία, την πρόληψη και αποκατάσταση των παθήσεων του 
μυοσκελετικού συστήματος, καθώς και την αντιμετώπιση 
των τραυματολογικών περιστατικών με κάθε πρόσφορη μέ¬ 
θοδο. Η κλινική συγκροτείται από τις ειδικές μονάδες: Τραυ¬ 
ματολογίας, Επανορθωτικής Ορθοπεδικής Ενηλίκων, 
Χειρουργικής Χεριού και Μικροχειρουργικής, Χειρουργικής 
Σπονδυλικής Στήλης, Σηπτικών Ασθενών, Φυσικής Ιατρικής 
και Αποκατάστασης, Αθλητικών Κακώσεων, Ορθοπεδικής 
Ογκολογίας, Πολυτραυματία Βιολογικής Μηχανικής (Εργα¬ 
στήριο), Μικροχειρουργικής (Εργαστήριο), Αρθροσκόπη¬ 
σης (Εργαστήριο), Σπονδυλικής Στήλης (Εργαστήριο) και 
Ιστικής Επούλωσης και Αποκατάστασης (Εργαστήριο). 

ιζ) Η Αναισθησιολογική Κλινική, έχει ως αντικείμενο δρα¬ 
στηριότητας την προεγχειρητική προετοιμασία των ασθε¬ 
νών, τη χορήγηση περιοχικής και γενικής αναισθησίας σε 
διαγνωστικές και θεραπευτικές επεμβάσεις, τη μετεγχειρη¬ 
τική παρακολούθηση των ασθενών, τη θεραπεία οξέως και 
χρονίου πόνου και τη συμμετοχή σε κάθε είδους εντατικής 
θεραπείας και παρακολούθησης ασθενών. Η κλινική συ¬ 
γκροτείται από τις ειδικές μονάδες: Μετεγχειρητικής Ανάνη¬ 
ψης, Εντατικής Θεραπείας, Αυξημένης Φροντίδας (Μ.Α.Φ.) 
και Μονάδα Πόνου. 

ιη) Η Χειρουργική Κλινική, έχει ως αντικείμενο δραστηριό¬ 
τητας τη χειρουργική και συντηρητική περίθαλψη και νοση¬ 
λεία ασθενών όλων των ηλικιών με χειρουργικές παθήσεις, 
τη συνεργασία με τις άλλες κλινικές ή εργαστήρια, τη θεω¬ 
ρητική και κλινική διδασκαλία σε προπτυχιακό και μεταπτυ¬ 
χιακό επίπεδο και την κλινική και πειραματική έρευνα. Η πε¬ 
ρίθαλψη των ασθενών περιλαμβάνει την κλινική και παρακλι- 
νική διάγνωση, την εργαστηριακή διερεύνηση και τη θερα¬ 
πεία των χειρουργικών παθήσεων. Η κλινική συγκροτείται α¬ 
πό τις ειδικές μονάδες: Αγγείων, Ενδοσκόπησης, Παχέος 
Εντέρου, Μαστού, Χειρουργημένων Ασθενών Ενισχυμένης 
Επίβλεψης (Μ.Χ.Α.Ε.Ε.), Εργαστήριο Μανομετρίας - ΡΗμε- 
τρίας Ανωτέρου και Κατωτέρου Πεπτικού, Πειραματικής 
Χειρουργικής, μελέτης Φυσιολογικής - Παθολογικής Ιστικής 
Αποκατάστασης, Αντιμετώπισης Οξέως Τραύματος και 
Λαπαροσκοπικής Χειρουργικής. 

ιθ) Η Αιματολογική Κλινική, έχει ως αντικείμενο δραστηριό¬ 
τητας τη διάγνωση αιματολογικών παθήσεων, όπως αναι¬ 
μίας, λευχαιμίας, λεμφωμάτων και μεσογειακής αναιμίας, 
την πρόληψη αιματολογικών παθήσεων, όπως αιμοσφαιρινο- 
πάθειας και την νοσηλεία και θεραπεία ασθενών με αιματο¬ 
λογικά προβλήματα όπως αναιμίας, λευχαιμίας, αιμοσφαιρι- 
νοπάθειας και την χορήγηση κατάλληλης θεραπευτικής α¬ 
γωγής, συμπεριλαμβανομένης της χημειοθεραπείας και της 
μεταμόσχευσης μυελού των οστών. Η κλινική συγκροτείται 
από τις ειδικές μονάδες: Μεταμόσχευσης Μυελού των 


Οστών και Αιματολογικού Ερευνητικού Εργαστηρίου. 

ϋ) Η Μαιευτική - Γυναικολογική Κλινική, έχει ως αντικείμε¬ 
νο δραστηριότητας την παρακολούθηση των εγκύων και την 
παροχή σε αυτές κάθε διαγνωστικής και θεραπευτικής βοή¬ 
θειας κατά τη διάρκεια της εγκυμοσύνης και του τοκετού, τη 
διάγνωση, τη συντηρητική και χειρουργική θεραπεία, την 
πρόγνωση και την αποκατάσταση των παθήσεων των γυναι¬ 
κείων γεννητικών οργάνων. Η κλινική συγκροτείται από τις 
ειδικές μονάδες: Εγκυμοσύνης Υψηλού Κινδύνου και 
Προγεννητικού Ελέγχου, Μαιευτικής, Γυναικολογίας, Γυναι- 
κολογικής Ενδοκρινολογίας και Στείρωσης, Γυναικολογικής 
Ογκολογίας, Περιγεννητικής Περίθαλψης, Παιδικής και 
Εφηβικής Γυναικολογίας, Γυναικολογικής Ουρολογίας, 
Γυναικολογικών Ενδοσκοπήσεων, Οικογενειακού Προγραμ¬ 
ματισμού, Γενετικής, Παθήσεων Μαστού, Ανδρολογίας, 
Εξωσωματικής Γονιμοποίησης και Εμβρυομεταφοράς, Κλι¬ 
μακτηρίου - Εμμηνόπαυσης, Πρόληψης Οστεοπόρωσης και 
Εσωτερικό Εργαστήριο Υγείας της Μητέρας. 

κ) Η Καρδιοχειρουργική Κλινική, έχει ως αντικείμενο δρα¬ 
στηριότητας τη θεραπεία παθήσεων της καρδιάς και μεγά¬ 
λων αγγείων. Οι παθήσεις αυτές είναι συγγενείς και επίκτη¬ 
τες οι δε ασθενείς όλωντων ηλικιών, (παιδιά και ενήλικες). Η 
κλινική συγκροτείται από τις ειδικές μονάδες: Καρδιοχει¬ 
ρουργική, Θωρακοχειρουργική, Εντατικής Θεραπείας 6 κλι¬ 
νών, Θώρακος-Καρδίας, Ερευνητικής Καρδιοθωρακικής 
Χειρουργικής (κλινικές και πειραματικές μελέτες), Παιδο- 
καρδιοχειρουργική και Ειδική Μονάδα Τεχνικής Κυκλοφο¬ 
ρίας Μεταμοσχεύσεων. 

κα) Η Νευρολογική Κλινική, έχει ως αντικείμενο δραστηριό¬ 
τητας την κλινική διάγνωση, παρακλινική και εργαστηριακή 
διερεύνηση, θεραπεία, πρόληψη και αποκατάσταση παθήσε¬ 
ων του κεντρικού νευρικού συστήματος (εγκέφαλος και νωτι¬ 
αίος μυελός), του περιφερειακού νευρικού συστήματος (ρί¬ 
ζες, πλέγματα, νεύρα) του αυτονόμου νευρικού συστήματος, 
των αγγείωντων νευρικών δομών, των νευρικών και νευρομυ- 
ϊκών συνάψεων και των μυών. Η κλινική συγκροτείται από τις 
ειδικές μονάδες: Ηλεκτρομυογραφίας, Νευρογραφίας, 
Προκλητικών Δυναμικών, Ελεκτροεγκαφαλογραφίας, Υπερ¬ 
ηχογραφίας Τραχηλικών και Ενδοκράνιων Αγγείων, 
Οφθαλμοκίνησης και Διαταραχών Ισορροπίας, Κινητικών 
Διαταραχών, Νευρομυϊκών Παθήσεων και Νευροανοσολο- 
γίας, Μοριακής Βιολογίας και Γενετικής Νευρολογικών Παθή¬ 
σεων και Εντατικής Θεραπείας Νευρολογικών Παθήσεων. 

Β. ΕΡΓΑΣΤΗΡΙΑ 

α) Το Εργαστήριο Βιολογικής Χημείας, έχει ως αντικείμε¬ 
νο τη χημεία της ζώσης ύλης και τις φυσιολογικές και παθο¬ 
λογικές μεταβολές της, ιδίως δε της Βιολογικής Χημείας του 
Ανθρώπου. Το εργαστήριο συγκροτείται από τις ειδικές μο¬ 
νάδες: Ορμονών, Μοριακής Διαγνωστικής, Αναλύσεως Αμι- 
νοοξέων και Αλληλουχίας Πρωτεϊνών, Πυρηνικού Μαγνητι- 
κού Συντονισμού (Ν.Μ.Π.) και Φασματοσκοπίας Μάζας. . 

β) Το Παθολογοανατομικό - Κυτταρολογικό Εργαστήριο 
(Παθολογικής Ανατομίας), έχει ως αντικείμενο δραστηριό¬ 
τητας τη διάγνωση των παθήσεων με τις μεθόδους της πα¬ 
θολογικής ανατομικής και της κυτταρολογίας, τη μελέτη και 
έρευνα της παθογένειαςτης αιτιολογίας, της φύσης και των 
ανατομικών και λειτουργικώντους συνεπειών, καθώς και τον 
εμπλουτισμό και τη συντήρηση του παθολογοανατομικού 
μουσείου. Το εργαστήριο συγκροτείται από τις ειδικές μο¬ 
νάδες: Ιστοπαθολογίας και Κλασσικής Ιστοχημείας, Ανοσοϊ- 
στοχημείας, Ηλεκτρονικής Μικροσκοπίας, Μορφομετρίας 
και Μεγάλων Τομών Πλαστικής Κυτταρολογίας (Κυτταρολο- 
γοπαθολογίας), Νεκροτομικής Παθολογίας και Μοριακής 
Παθολογίας. 

γ) Το Εργαστήριο Φυσιολογίας, έχει ως αντικείμενο δρα¬ 
στηριότητας τη μελέτη, έρευνα και διδασκαλία ζωτικών λει- 

τουργιών, των προσαρμογών και ρυθμίσεων και των ομοιο- 
στατικών μηχανισμών του ανθρώπου και των ζώντων οργα¬ 
νισμών σε όλα τα επίπεδα λειτουργίας του οργανισμού, τη 
μελέτη και έρευνα ανταλλαγής ουσιών και πληροφοριών τό¬ 
σο στον ίδιο τον οργανισμό όσο και μεταξύ αυτού και του πε¬ 
ριβάλλοντος καθώς και οι αλληλεπιδράσεις μεταξύ ζώντων 
οργανισμών και περιβάλλοντος και τέλος την εφαρμογή των 
βασικών αρχών της Φυσιολογίας και των δεδομένων της έ¬ 
ρευνας για τη ν προστασία και τη ν βελτίωση των λειτουργιών 
και γενικότερα της υγείας του ανθρώπου. Το εργαστήριο 
συγκροτείται από τις ειδικές μονάδες: Κυτταρικής - Μορια¬ 
κής Φυσιολογίας, Περιβαλλοντολογικής Φυσιολογίας, Κλινι¬ 
κής - Λειτουργικής Φυσιολογίας και Εργοφυσιολογίας και 
Υπολογιστικής Φυσιολογίας. 

δ) Το Εργαστήριο Βιολογίας, έχει ως αντικείμενο δραστη¬ 
ριότητας τη μελέτη και έρευνα των ζώντων οργανισμών, ιδι¬ 
αίτερα σε κυτταρικό, μοριακό και γονιδιακό επίπεδο. 

ε) Το εργαστήριο Ιατρικής Φυσικής, έχει ως αντικείμενο 
δραστηριότητας την έρευνα σε θέματα εφαρμογών της 
Φυσικής στην Ιατρική καθώς και τη θεωρητική και πρακτική 
διδασκαλία των αρχών και των νόμων της Φυσικής. Το εργα¬ 
στήριο συγκροτείται από τις ειδικές μονάδες: Ιατρικής Φυ¬ 
σικής - Ακτινοφυσικής και Ιατρικής Φυσικής και Τεχνολογίας. 

στ) Το Εργαστήριο Μικροβιολογίας, έχει ως αντικείμενο 
δραστηριότητας τον μικροβιολογικό έλεγχο και την παρα¬ 
κολούθηση των ασθενών, τη διάγνωση και την πρόληψη α¬ 
σθενειών με τις μεθόδους της μικροβιολογίας και την επο- 
πτεία και μέριμνα της αντιμικροβιακής προστασίας των κλι¬ 
νικών και λοιπών συναφών χώρων. Το εργαστήριο συγκρο¬ 
τείται από τις ειδικές μονάδες: Μοριακής Μικροβιολογίας, 
Βακτηριολογίας, Ιολογίας, Μυκητολογίας, Παρασιτολο¬ 
γίας, Ανοσολογίας - Ορολογίας και Ανθρωποζωονόσων. 

ζ) Το Εργαστήριο Ιατροδικαστικής και Τοξικολογίας, έχει 
ως αντικείμενο δραστηριότητας τη διερεύνηση και την ε- 
γκληματολογική προσέγγιση περιστατικών με νομικό ενδια¬ 
φέρον καθώς και τον τρόπο δράσης των δηλητηρίων. Στο χώ¬ 
ρο του εργαστηρίου λειτουργεί Εγκληματολογικό Μουσείο. 

η) Το Εργαστήριο Ακτινοδιαγνωστικής (Ιατρικής Απεικόνισης), 
έχει ως αντικείμενο δραστηριότητας τον ακτινολογικό έλεγχο 
και την παρακολούθηση των ασθενών, τη διάγνωση των παθή¬ 
σεων με τις μεθόδους της ιατρικής απεικόνισης, την επεμβατική 
θεραπείατου καρδιαγγειακού συστήματος, καθώς καιτηνέρευ- 
να για ανάπτυξη μεθόδων διαγνωστικής απεικόνισης. 

θ) Το Εργαστήριο Φαρμακολογίας, έχει ως αντικείμενο 
δραστηριότητας την μελέτη ανεπιθύμητων και τοξικών ε¬ 
νεργειών όλων εν γένει των φαρμάκων. Στο εργαστήριο λει¬ 
τουργεί ειδική μονάδα Φαρμακευτικής Τοξικολογίας. 

Άρθρο 3 
Αποστολή 

1. Κάθε κλινική και εργαστήριο μετά των ειδικών μονάδων 
τους έχουν ως αποστολή: 

α) Την κάλυψη των διδακτικών και ερευνητικών αναγκών 
της Ιατρικής Σχολής καθώς και Τμημάτων του Πανεπι¬ 
στημίου Ιωαννίνων στα αντικείμενα δραστηριότητάςτους. 

β) Την εξυπηρέτηση διαφόρων κοινωνικών αναγκών όταν 
και όποτε ζητείται συγκεκριμένη συνδρομή που ανήκει στα 
θέματα μετά οποία ασχολείται κάθε κλινική ή εργαστήριο ή 
μονάδες αυτών. 

γ) Την ειδίκευση ιατρών, νοσηλευτών καθώς και άλλων λει¬ 
τουργών υγείας και τη συνεχή εκπαίδευση και επιμόρφωση 
αυτών. 

δ) Την παροχή περίθαλψης και νοσηλείας σε ασθενείς με 
νοσήματα, όπως αυτά περιγράφονται στο άρθρο 2 του πα¬ 
ρόντος. 

ε) Την εκτέλεση κλινικών πειραματικών ερευνητικών προ¬ 


γραμμάτων με σκοπό τη μελέτη και αναζήτηση νέων τεχνι¬ 
κών και θεραπευτικών μεθόδων. 

στ) Τη συνεργασία και ανταλλαγή επιστημονικών γνώσεων 
με άλλα ακαδημαϊκά ερευνητικά ιδρύματα της ημεδαπής ή 
της αλλοδαπής. 

ζ) Τη συνεργασία με Ευρωπαϊκούς και Διεθνείς 
Οργανισμούς για την πραγματοποίηση ερευνών εκπαιδευτι¬ 
κών προγραμμάτων και γενικώς δραστηριοτήτων συναφών 
μετά επιστημονικά ανπκείμενα κάθε κλινικής ή εργαστηρίου. 

η) Την οργάνωση σεμιναρίων, συμποσίων, συνεδρίων, δια¬ 
λέξεων με σκοπό την ενημέρωση του ιατρικού και λοιπού 
προσωπικού τους. 

2. Το έργο που παρέχει κάθε κλινική και εργαστήριο δια- 
κρίνεται σε εκπαιδευτικό και κλινικό. 

3. Το εκπαιδευτικό έργο περιλαμβάνει την εκπαίδευση των 
φοιτητών της Ιατρικής Σχολής, την εκπαίδευση ειδικευομέ- 
νων ή ειδικευμένων ιατρών και την εκπαίδευση άλλων λει¬ 
τουργών υγείας. Η εκπαίδευση των φοιτητών, επιτελείται α¬ 
πό το διδακτικό ερευνητικό προσωπικό. Η εκπαίδευση των 
φοιτητών είναι θεωρητική και πρακτική, σύμφωνα με το πρό¬ 
γραμμα σπουδών. Παράλληλα, με την εκπαίδευση οι φοιτη¬ 
τές παρακολουθούν τις ποικίλες επιστημονικές δραστηριό¬ 
τητες κάθε κλινικής ή εργαστηρίου ή των μονάδων αυτών. Η 
εκπαίδευση των ειδικευομένων ή ειδικευμένων ιατρών δια- 
κρίνεται σε πρακτική και θεωρητική. Η πρακτική αποσκοπεί 
στην απόκτηση πείρας στην διαγνωστική και θεραπευτική α¬ 
γωγή. Η θεωρητική εκπαίδευση περιλαμβάνει κλινικά και θε¬ 
ωρητικά μαθήματα, συζητήσεις ενδιαφερουσών περιπτώσε¬ 
ων, σεμινάρια και βιβλιογραφική ενημέρωση. Για τους ειδι¬ 
κευόμενους ιατρούς καταρτίζεται πρόγραμμα εκπαίδευσης 
και άσκησης που περιλαμβάνει την ενεργό συμμετοχή τους 
στο κλινικό ή εργαστηριακό αντίστοιχα έργο. 

4. Το κλινικό έργο περιλαμβάνει την περίθαλψη των ασθε¬ 
νών που νοσηλεύονται ή παρακολουθούνται στην οικεία κλι¬ 
νική ή εργαστήριο ή στις μονάδες τους. Οι υπηρεσίες είναι 
διαγνωστικές και θεραπευτικές. Η περίθαλψη των νοσηλευ- 
ομένων συνίσταται στην κλινική διάγνωση, την παρακλινική 
και εργαστηριακή διερεύνηση, την θεραπευτική αγωγή, τη 
χειρουργική αντιμετώπιση και τη φροντίδατου ασθενούς μέ¬ 
χρι της εξόδου του από το νοσοκομείο. 

Άρθρο 4 
Προσωπικό 

Κάθε κλινική και εργαστήριο στελεχώνεται από ιατρικό και 
λοιπό προσωπικό που υπηρετεί στην Ιατρική Σχολή του 
Πανεπιστημίου Ιωαννίνων και στο Περιφερειακό 
Πανεπιστημιακό Γενικό Νοσοκομείο Ιωαννίνων, όπου εγκα¬ 
θίστανται και λειτουργούν οι κλινικές και τα εργαστήρια. Το 
ιατρικό προσωπικό αποτελείται από τον διευθυντή και μέλη 
του Διδακτικού Ερευνητικού Προσωπικού (Δ.Ε.Π.) της Ιατρι¬ 
κής Σχολής που η επιστημονική τους ενασχόληση εμπίπτει 
στα διδακτικά, ερευνητικά και κλινικά ενδιαφέροντα της οι¬ 
κείας κλινικής ή του εργαστηρίου. Το προσωπικό αυτό συ¬ 
μπληρώνεται με ειδικευόμενους και ειδικευμένους ιατρούς. 
Το λοιπό προσωπικό περιλαμβάνει μέλη Ειδικού 
Διοικητικού-Τεχνικού Προσωπικού (Ε.Δ.Τ.Π.), νοσηλευτές, 
τωνοποίωντο έργο καθορίζεται σύμφωνα με τις εκάστοτε α¬ 
νάγκες της κλινικής ή του εργαστηρίου. Η τοποθέτηση στην 
κλινική των μελών του διδακτικού ερευνητικού προσωπικού 
και των μελών του ειδικού διοικητικού και τεχνικού προσωπι¬ 
κού γίνεται με διαδικασία του άρθρου 4 παρ.1 (δ) του 
ν.2083/1992 (Α’ 159), ενώ των υπολοίπων μελών με τη διαδι¬ 
κασία που ορίζουν οι διατάξεις του οργανισμού του 
Περιφερειακού Πανεπιστημιακού Γενικού Νοσοκομείου Ιω¬ 
αννίνων. 

Άρθρο 5 

Διοίκηση - Αρμοδιότητες 

1. Κάθε κλινική και εργαστήριο διευθύνεται από διευθυντή 
ο οποίος είναι μέλος του Διδακτικού Ερευνητικού 
Προσωπικού (Δ.Ε.Π.) της Ιατρικής Σχολής ο οποίος ορίζεται 
με τη διαδικασία του άρθρου 28παρ.22του ν.2083/1992. 

2. Ο διευθυντής έχει τις αρμοδιότητες που ορίζονται στο 
άρθρο 7 του ν. 1268/1982 μεταξύ των οποίων περιλαμβάνο¬ 
νται η κατάρτιση και η υποβολή στη Γενική Συνέλευση της Ια¬ 
τρικής Σχολής και στη Γενική Συνέλευση του οικείου Τομέα 
στον οποίο έχει ενταχθεί του ετήσιου προγράμματος λει¬ 
τουργίας για τις διδακτικές και ερευνητικές δραστηριότητες 
και η μέριμνα για την εφαρμογή του, η μέριμνα για την υλο¬ 
ποίηση των αποφάσεων του Διοικητικού Συμβουλίου και της 
Επιστημονικής Επιτροπής του Περιφερειακού Πανεπι¬ 
στημιακού Γ ενικού Νοσοκομείου Ιωαννίνων για την παροχή 
του νοσηλευτικού έργου, η μέριμνα γιατη στελέχωση, την οι¬ 
κονομική διαχείριση των εσόδων της κλινικής, η μέριμνα για 
την υποβολή του ετήσιου απολογισμού των δραστηριοτήτων, 
ο ορισμός υπευθύνων για τα αναλώσιμα υλικά καιτο κινητό ε¬ 
ξοπλισμό και η υπογραφή κάθε εξερχόμενου εγγράφου. 

Άρθρο 6 

Εγκατάσταση - Λειτουργία 

1. Οι υφιστάμενες κλινικές και εργαστήρια έχουν εγκατα¬ 
σταθεί και λειτουργούν στο Περιφερειακό Πανεπιστημιακό 
Γενικό Νοσοκομείο Ιωαννίνων, σύμφωνα με την κοινή υ¬ 
πουργική απόφαση Α3β/οικ. 12.800/1989 (Β’ 635), ενώ οι ι¬ 
δρυόμενες με το άρθρο 1 του παρόντος εγκαθίστανται με τη 
διαδικασία του άρθρου 13 του ν. 1397/83. 

2. Ο διευθυντής έχει την ευθύνη για την εν γένει λεπουργία 
της οικείας κλινικής ή εργαστηρίου, τη χρησιμοποίηση οργά¬ 
νων και υλικών, την παραμονή εργαζομένων σε χώρους όπου 
πραγματοποιούνται πειραματικές εργασίες. Ο διευθυντής ενη¬ 
μερώνεται για κάθε ερευνητική πειραματική εργασία πριν από 
τη διεξαγωγή της και καθορίζει την προτεραιότητα χρήσης ορ¬ 
γάνων και χώρων όταν δεν υπάρχει σχετική απόφαση. 

3. Η χρησιμοποίηση ειδικών οργάνων επιτρέπεται στο προ¬ 
σωπικό κάθε κλινικής ή εργαστηρίου ή σε ερευνητές που έ¬ 
χουν ειδική επί των οργάνων αυτών εκπαίδευση. Κινητά όρ¬ 
γανα και σκεύη, τα οποία παραδίδονται για τη διεξαγωγή ε¬ 
ρευνητικής πειραματικής εργασίας επιστρέφονται, μετά τη 
χρησιμοποίησή τους, στην κατάσταση που έχουν παραδοθεί. 

4. Με εισήγηση του διευθυντή στα αρμόδια όργανα είναι 
δυνατή η πρόσληψη διακεκριμένων επιστημόνων σε τομείς 
σχετικούς με τις διδακτικές, ερευνητικές και νοσηλευτικές 
δραστηριότητες της οικίας κλινικής και εργαστηρίου, σύμ¬ 
φωνα με τις διατάξεις του άρθρου 18 του ν. 1268/1982. 

Άρθρο 7 
Έσοδα 

Τα έσοδα κάθε κλινικής ή εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών ή εν γένει επιστημονικών προϊ¬ 
όντων. 

γ. Τ ις πιστώσεις που διατίθενται από την Ιατρική Σχολή με τη 
διαδικασία του άρθρου 4 παρ. 1 (ε) του ν.2083/1992 (Α’ 159). 

δ. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά 
ή φυσικά πρόσωπα και 

ε. Τ ις κληρονομιές, τις δωρεές και τις κληροδοσίες που κα- 
ταλείπονται στο Πανεπιστήμιο για τους σκοπούς της οικίας 
κλινικής ή εργαστηρίου. 


Άρθρο 8 

Τηρούμενα βιβλία 

1. Τα βιβλία και στοιχεία που τηρούνται από κάθε κλινική 
και εργαστήριο είναι τα εξής: 

- Πρωτόκολλο εισερχόμενης - εξερχόμενης αλληλογρα¬ 
φίας. 

- Βαθμολόγιο φοιτητών. 

- Αρχείο ασθενών. 

- Βιβλίο περιουσιακών στοιχείων. 

- Φάκελλος οικονομικών στοιχείων κάθε έτους. 

- Κατάλογος επιστημονικών βιβλίων, περιοδικών και οργά¬ 
νων. 

- Βιβλίο επιστημονικής δραστηριότητας, 

- Βιβλίο μεταβολής προσωπικού. 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο το οποίο κρίνεται απαραίτη¬ 
το ή προβλέπεται από ειδικές διατάξεις. 

Στον Υπουργό Εθνικής Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 5 Αυγούστου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 263 
Επανίδρυση της Ανδρώας Κοινοβιακής Ιεράς Μονής Κοι¬ 
μήσεως της Θεοτόκου (Παναγίας Μαυριωτίσσης) της 
Ιεράς Μητροπόλεως Καστοριάς 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 “πε¬ 
ρί του Καταστατικού Χάρτου της Εκκλησίας της Ελλάδος” 
(ΑΊ46). 

2. Το άρθρο 29Ατου Ν. 1558/1985 (ΑΊ37), το οποίο προ- 
σετέθη με το άρθρο 27του Ν. 2081/1992 (ΑΊ54), όπως αντι- 
κατεστάθη από το άρθρο 1 παρ. 2ατου Ν. 2469/1997 (Α'38). 

3. Την υπ’ αριθμ. 3/8.1.1998 σύμφωνη γνώμη του Σεβασμι- 
ωτάτου Μητροπολίτου της Ιεράς Μητροπόλεως Καστοριάς. 

4. Την έγκριση της Διαρκούς Ιεράς Συνόδου της Εκκλη¬ 
σίας της Ελλάδος, που δόθηκε στη συνεδρίαση της 
IΓ/14.1.1998 της 141ης Συνοδικής Περιόδου. 

5. Το γεγονός ότι από τις διατάξεις του παρόντος δεν προ- 
καλείται δαπάνη εις βάρος του Κρατικού Προϋπολογισμού. 

6. Την 304/1998 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 

Άρθρο μόνο 

Επανιδρύεται η Ανδρώα Κοινοβιακή Ιερά Μονή Κοιμήσεως 
της Θεοτόκου (Παναγίας Μαυριωτίσσης) της Ιεράς Μητρο¬ 
πόλεως Καστοριάς. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 5 Αυγούστου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



